Det er forsikringsselskabets taksator, som opgør både skaden og handelsværdien, som spiller ind på, om bilen er totalskadet efter de faste reparationsgrænser i Registreringsafgiftsloven. Hvis bilen først er blevet totalskadet, dvs. at reparationen overstiger 75 procent af køretøjets værdi og ikke ligger under bagatelgrænsen (25.000 kr.), er det ikke muligt at indhente et alternativt reparationstilbud fra et andet værksted.